sagorsarker/bangla-wikipedia huggingface dataset:
হ্যারি ডোনান

হেনরি হ্যারি ডোনান (; জন্ম: ১২ নভেম্বর, ১৮৬৪ - মৃত্যু: ১৩ আগস্ট, ১৯৫৬) নিউ সাউথ ওয়েলসের লিভারপুল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হেনরি ডোনান নামে পরিচিত হ্যারি ডোনান।
১৮৮৭-৮৮ মৌসুম থেকে ১৯০০-০১ মৌসুম পর্যন্ত হ্যারি ডোনানের প্রথম-শ্রেণীর খেলোয়াড়ী জীবন চলমান ছিল। শেফিল্ড শিল্ডের ইতিহাসের প্রথম সেঞ্চুরি করার গৌরব অর্জন করেন। ১৮৯২-৯৩ মৌসুমে শিল্ডের প্রথম খেলায় সাউথ অস্ট্রেলিয়ার বিপক্ষে নিউ সাউথ ওয়েলসের সদস্যরূপে ১২০ রান করেন।
ব্যাটিংয়ে শক্তি প্রয়োগ না ঘটিয়ে সঠিক সময়ে আঘাত করতেন। শুরুতে বোলার হিসেবে প্রথম-শ্রেণীর ক্রিকেটে খেলতে নামেন। তবে, অস্ট্রেলিয়া একাদশের বিপক্ষে ৮৭ রানের অপরাজিত ইনিংস তাকে ব্যাটসম্যান হিসেবে পরিচিতি এনে দেয়।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন হ্যারি ডোনান। ১ জানুয়ারি, ১৮৯২ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ আগস্ট, ১৮৯৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
টেস্ট ক্রিকেট খেলার জন্যে তাকে জানুয়ারি, ১৮৯২ সাল পর্যন্ত অপেক্ষার প্রহর গুণতে হয়েছিল। কিন্তু ঐ খেলায় তিনি সফলতা পাননি। এরপর, অ্যাডিলেড টেস্টে শেষ মুহূর্তে অংশ নিয়ে আবারও একই ফলাফল করেন। ১৮৯৫-৯৬ মৌসুমে দূর্দান্ত খেলার স্বীকৃতিস্বরূপ ১৮৯৬ সালে ইংল্যান্ড গমনে স্বয়ংক্রিয়ভাবে মনোনীত হন। সেখানে সিরিজের সবগুলো খেলাতেই অংশ নিয়েছিলেন। এবারও সফলতার সন্ধান পাননি। ওল্ড ট্রাফোর্ডে ব্যক্তিগত সর্বোচ্চ ১৫ রান তুলতে পেরেছিলেন। তবে, প্রস্তুতিমূলক খেলায় ডার্বিশায়ারের বিপক্ষে ব্যক্তিগত সর্বোচ্চ ১৬৭ করেছিলেন। এ কাউন্টিতেই তার পরিবারের পূর্ব-পুরুষদের জন্মস্থান ছিল।
ক্রিকেট খেলা থেকে অবসর গ্রহণের পর কলোনিয়াল সুগার রিফাইনিং কোম্পানিতে ৪২ বছর কাজ করেছেন। ১৯২৩ সালে এ চাকুরি থেকে অবসর নেন। ঐ প্রতিষ্ঠানটি আরও ৩৩ বছর তার অবসরকালীন ভাতা প্রদান করেছিল।
১৩ আগস্ট, ১৯৫৬ তারিখে ৯১ বছর বয়সে নিউ সাউথ ওয়েলসের বেক্সলি এলাকায় হ্যারি ডোনানের দেহাবসান ঘটে। অস্ট্রেলিয়ার অন্যতম বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেন। ৯২তম জন্মদিন উদযাপনের মাত্র তিন মাস পূর্বে সিডনির কাছাকাছি এলাকায় তার মৃত্যু হয়েছিল।
অস্ট্রেলিয়ার অন্যতম ক্রিকেটপ্রিয় পরিবারের সাথে সম্পর্ক ছিল তার। এসই গ্রিগরি সম্পর্কে স্বীয় স্ত্রীর ভ্রাতা হন।
মীরা রাই

মীরা রাই(জন্ম: ৩১ ডিসেম্বর ১৯৮৮) একজন নেপালি ট্রেল রানার এবং স্কাই রানার। তিনি অনেক আন্তর্জাতিক প্রতিযোগিতায় অংশ নিয়েছেন এবং অসংখ্য পুরস্কার জিতেছেন। ২০১৭ সালে, ন্যাশনাল জিওগ্রাফিক অ্যাডভেঞ্চারারের বিজয়ী ছিলেন।
তিনি বিশ্বের বেশ কয়েকটি চ্যালেঞ্জিং ট্রেল প্রতিযোগিতা অংশ নিয়েছিলেন।
নেপালের পূর্ব ভোজপুরের প্রত্যন্ত গ্রামের বাসিন্দা হলেন মিরা। তার পরিবার নিত্যপ্রয়োজনীয় চাহিদা পূরণের জন্য কৃষিকাজের ওপর নির্ভরশীল ছিল। মাত্র ১২ বছর বয়সে তাকে স্কুল ছাড়তে হয় কারণ প্রথমত প্রতিদিনের কাজকর্মে বাবা-মাকে সাহায্য করতে হত তাকে এবং তার পরিবার তার আর পড়াশুনার খরচ চালাতে সক্ষম ছিল না। এমনকি তাকে জল সংগ্রহ করতে এবং বাজারে যেতে নিয়মিত পাহাড়ী অঞ্চলে দিয়ে পায়ে হেঁটে যেতে হত। ১৪ বছর বয়সে তিনি তার বাবা-মা'কে কিছু না বলে মাঝরাতে বাড়ি থেকে পালিয়ে যায় মাওবাদী দল যোগদান করবার জন্য। পরবর্তীকালে গৃহযুদ্ধের অবসান পর, নাবালিকা ছিলেন বলে তাকে নেপাল সেনাবাহিনী ছাড় দেয়। দেশে ফিরে তিনি ঠিক করেন এমন কিছু জীবনে করবেন যাতে তিনি তার পরিবারকে সহায়তা করতে পারেন এবং কারাতে ও ক্রীড়াবিদ হওয়ার জন্য কাঠমান্ডু পারি দেন।
মীরার ছিল জন্মগত প্রতিভা, তার প্রথম আল্ট্রা ম্যারাথন, ৫০ কিলোমিটার হিমালয়ান আউটডোর ফেস্টিভ্যাল ট্রেইলে অংশ নিয়েছিলেন পুরটাই না জেনে। একদিন সকালে যখন তিনি কাঠমান্ডুর আশেপাশের কোন এক পাহাড়ে দৌড়ছিলেন, তখন তার একটি দলের সাথে দেখা হয় যারা একই ট্রেইলগুলিতে প্রশিক্ষণ নিচ্ছিল। কিছুক্ষণ একসাথে দৌড়ানোর পরে, তারা পরের সপ্তাহে তাকে আরও একটি দৌড় প্রতিযোগিতার অংশ নেবার জন্য বলে। তিনি যখন সেই প্রতিযোগিতার পৌঁছেছিলেন, তিনি দেখতে পেলেন যে সেটি ৫০ কিলোমিটার দৌড় প্রতিযোগিতার। অপ্রস্তুত হওয়া সত্ত্বেও, সঠিক খাবার বা জল না নিয়ে, বা প্রযুক্তিগত পোশাক না পরেও তিনি এই দৌড় প্রতিযোগিতাটি জয়ী হয়েছিলেন এবং খেলাধুলায় প্রতি তার ইতিবাচক মনোভাবের জন্য আয়োজকদের দৃষ্টি আকর্ষণ করেছিলেন।
তবে বেশি দিন অপেক্ষা করতে হয়নি তাকে, তিনি রিচার্ড বুলের মতো পরামর্শদাতাকে পেয়ে যান এবং তার কাছে প্রশিক্ষণের পরে, তিনি আন্তর্জাতিক দৌড় প্রতিযোগিতায় অংশ নিতে শুরু করেছিলেন এবং একের পর এক প্রতিযোগিতায় জয়ী করবার সাথে সাথে বেশ কয়েকটি রেকর্ডও করেন। ২০১৬ সালটা শুরুতেই তিনি যুক্তরাজ্যে একটি প্রতিযোগিতার সময় হাঁটুতে চোট পান এবং আন্তর্জাতিক প্রতিযোগিতা থেকে কয়েকদিনের জন্য দূরে থাকতে হয়েছিল, তবে এই সময় তিনি নেপালে বিভিন্ন জায়গা ঘুরে নতুন তরুণ মহিলা ক্রীড়াবিদকে আন্তর্জাতিক মঞ্চে দৌড়বার প্রশিক্ষণে সহায়তা করেন এবং নেপালি যুবকদের মধ্যে খেলাধুলা প্রচারের জন্য তিনি কাঠমান্ডু এবং তার জন্মস্থান বোজপুরে অনেকগুলি ট্রেইল দৌড় প্রতিযোগিতার আয়োজনও করেন। জাতীয় এবং আন্তর্জাতিক উভয় মিডিয়াতে তার জীবনের সংগ্রামের কথা বলা ও দেখানো হয়। তিনি দেশের মেয়েদের অনুপ্রেরণা হয়ে উঠেন।
২০১৭ সালে, মীরা আন্তর্জাতিক প্রতিযোগিতা পুনরায় ফেরেন এবং সেপ্টেম্বর মাসে যুক্তরাজ্যের স্কটল্যান্ডের বায়ান নেভিস আল্ট্রা ট্রেল প্রতিযোগিতায় তিনি জয়ী হন এবং একটি নতুন রেকর্ড তৈরি করেন সময় নেন ১৪ ঘণ্টা এবং ২৪ মিনিট। এই মুহূর্তে তিনি একজন পেশাদার ট্রেইল দৌড়বীর এবং সলোমন রান্নিং দলের একজন সদস্য।
তার কৃতিত্বের বিবরণ
২০০০-এর দশক

২০০০-এর দশক (দুই হাজারের দশক) গ্রেগরীয় পঞ্জিকার একটি দশক যা শুরু হয় ১ জানুয়ারি ২০০০ তারিখে ও শেষ হয় ৩১ ডিসেম্বর ২০০৯ তারিখে।
বার্টি ক্লার্ক

ড. কার্লোস বার্টাম বার্টি ক্লার্ক, (; জন্ম: ৭ এপ্রিল, ১৯১৮ - মৃত্যু: ১৪ অক্টোবর, ১৯৯৩) বার্বাডোসের লেকস ফলি এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে ওয়েস্ট ইন্ডিজ দলের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ইংরেজ কাউন্টি ক্রিকেটে এসেক্স ও নর্দাম্পটনশায়ার দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন বার্টি ক্লার্ক।
১৯৩৭ সাল থেকে ১৯৬০ সাল পর্যন্ত বার্টি ক্লার্কের প্রথম-শ্রেণীর খেলোয়াড়ী জীবন চলমান ছিল। ইংল্যান্ড সফরকালে তিনি গাইজ হাসপাতালে চিকিৎসাশাস্ত্রে অধ্যয়নের সিদ্ধান্ত নেন। লন্ডনের পিমলিকোতে জিপি হন। যুদ্ধকালীন ব্রিটিশ এম্পায়ার একাদশের পক্ষে নিয়মিতভাবে খেলেন। যুদ্ধকালীন সেনাবাহিনীতে অবস্থান করে তিনদিনব্যাপী ক্রিকেট খেলায় অংশগ্রহণ করা বেশ দুরূহ বিষয় ছিল। এ সময়ে ব্রিটিশ সাম্রাজ্য একাদশের পক্ষে খেলে শীর্ষস্থানীয় বোলারের মর্যাদা লাভ করেছিলেন তিনি। এ পর্যায়ে দেশের বিভিন্ন স্থানে একদিনের খেলায় যুক্ত ছিলেন। ১৯৪১ সালে ১১.৪৮ গড়ে ৯৮ উইকেট পেয়েছিলেন। ১৯৪২ সালে আরও অধিক সফলতার স্বাক্ষর রাখেন। ১০.১৭ গড়ে ১২৯ উইকেট পান তিনি।
দ্বিতীয় বিশ্বযুদ্ধের পর যুদ্ধের পর খেলায় অংশ নিলেও নিয়মিতভাবে খেলতেন না। ১৯৪৬ ও ১৯৪৭ সালে নর্দাম্পটনশায়ারের পক্ষে ৪৯ খেলায় অংশ নিয়েছিলেন। তবে, ফ্রেডি ব্রাউনের আবির্ভাবে স্থানচ্যূত হন। এরপর ১৯৫৯ ও ১৯৬০ এসেক্সের পক্ষে ১৮ খেলায় অংশ নেন। প্রথম-শ্রেণীর ক্রিকেটে ২৬.৩৭ গড়ে ৩৩৩টি উইকেট পেয়েছিলেন। চমৎকার লেগ স্পিনার ছিলেন। এক সময়ে কুইন দলের পক্ষে অতিথি খেলোয়াড় হিসেবে অংশ নেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন বার্টি ক্লার্ক। ২৪ জুন, ১৯৩৯ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৯ আগস্ট, ১৯৩৯ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯৩৯ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। এ সফরেই অংশগ্রহণকৃত তিন টেস্ট খেলেছিলেন। সফরে অপ্রত্যাশিতভাবে বেশ ভালো খেলেন। দ্রুতগতিসম্পন্ন লেগ ব্রেকে ৮৭ উইকেট পান। তবে, তিন টেস্টে তিনি মাত্র ছয়টি উইকেট পেয়েছিলেন।
ক্রিকেট খেলা থেকে অবসর গ্রহণের পর বিবিসিতে কাজ করেন। ক্যারিবিয়ান সার্ভিসের শুরুরদিকে ধারাভাষ্যকারের ভূমিকায় অবতীর্ণ হয়েছিলেন। কাউন্টি ক্রিকেটে অংশগ্রহণকালীন সময়েও বিবিসি সানডে খেলায় অংশগ্রহণের উদ্দেশ্যে রেলগাড়ীর দিকে ছুটে চলতেন। ৭০ বছর বয়স পর্যন্ত দলটির পক্ষে খেলেন। আনুমানিক তিন হাজার উইকেট লাভ করেছিলেন। এমনকি নিজস্ব শেষ মৌসুমেও প্রথম একাদশ বোলিং কাপ জয় করেছিলেন। লন্ডনে ওয়েস্ট ইন্ডিয়ান সম্প্রদায়ের সাথে কাজ করার স্বীকৃতিস্বরূপ ১৯৮৩ সালে ওবিই পদবীতে ভূষিত হন।
১৪ অক্টোবর, ১৯৯৩ তারিখে ৭৫ বছর বয়সে ইংল্যান্ডের পুটনি এলাকায় বার্টি ক্লার্কের দেহাবসান ঘটে।
মফিজ আলী চৌধুরী

ড. মফিজ আলী চৌধুরী (৫ নভেম্বর ১৯১৯-৩০ মে ১৯৯৯) একজন বাংলাদেশী রাজনীতিবিদ। তিনি ১৯৭০ সালের নির্বাচনে বগুড়া-১ আসন থেকে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭২ সালে বঙ্গবন্ধুর মন্ত্রিসভার সদস্য ছিলেন তিনি। ১৯৭৩ সালে প্রথম জাতীয় সংসদ নির্বাচনে তিনি বগুড়া-১ আসন থেকে সংসদ সদস্য নির্বাচিত হন।
মফিজ আলী চৌধুরী ১৯১৯ সালে ব্রিটিশ ভারতের পূর্ব বাংলার (বর্তমান বাংলাদেশ) জয়পুরহাটের মঙ্গলবাড়ি গ্রামে জন্মগ্রহণ করেন। তার পিতা আলী মোহাম্মদ চৌধুরী। তিনি (মফিজ চৌধুরী) কলকাতা প্রেসিডেন্সী কলেজ থেকে বিএসসি এবং ঢাকা বিশ্ববিদ্যালয় থেকে ১৯৩৭ সালে এমএসসি ডিগ্রি লাভ করেন। তিনি যুক্তরাষ্ট্র থেকে ফলিত রসায়ন শাস্ত্রে পিএইচ.ডি ডিগ্রি লাভ করেন ১৯৪৯ সালে। লন্ডনের রয়েল অ্যাকাডেমি অব কেমিস্ট্রির সদস্য ছিলেন তিনি।
মফিজ আলী চৌধুরী কলকাতা প্রেসিডেন্সী কলেজে থাকা অবস্থায় রাজনীতির সঙ্গে সম্পৃক্ত হন। তখন নিখিল বঙ্গ মুসলিম ছাত্র সমিতির কমিটির সদস্য ছিলেন। তিনি সুভাষচন্দ্র বসুর হলওয়েল মনুমেন্ট অপসারণ আন্দোলনে সক্রিয় অংশগ্রহণ কারী। তিনি আওয়ামী লীগে যোগ দেন ১৯৬৩ সালে। ছয় দফা আন্দোলন এবং ঊনসত্তরের গণঅভ্যুত্থানে অংশগ্রহণ নেন। তিনি বগুড়া-১ আসন থেকে ১৯৭০ সালের নির্বাচনে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। 
১৯৭২ সালে শেখ মুজিবের দ্বিতীয় মন্ত্রিসভার একজন সদস্য ছিলেন। ১৯৭৩ সালে প্রথম জাতীয় সংসদ নির্বাচনে তিনি বগুড়া-১ আসন থেকে সংসদ সদস্য নির্বাচিত হন। একই বছর তিনি শেখ মুজিবুর রহমানের তৃতীয় মন্ত্রীসভার প্রাকৃতিক সম্পদ, বৈজ্ঞানিক ও কারিগরি গবেষণা এবং আণবিক শক্তি দফতরের মন্ত্রীর দায়িত্ব লাভ করেন। তিনি ১৯৭৫ সালে জাতিসংঘের সাধারণ পরিষদের অধিবেশনে বাংলাদেশের প্রতিনিধিদলের উপনেতার দায়িত্ব পালন করেন।
মফিজ আলী চৌধুরী ১৯৭১ সালের সকল আন্দোলনে বগুড়ায় নেতৃত্ব দেন।তিনি সেপ্টেম্বর ১৯৭১ সালে বিচারপতি আবু সাঈদ চৌধুরীর নেতৃত্বে জাতিসংঘে বাংলাদেশের প্রতিনিধিদলের সদস্য ছিলেন।
মফিজ আলী চৌধুরী ১৯৬০ এর দশকে স্বদেশ পত্রিকাটি সম্পাদক ও প্রকাশক ছিলেন। লেখক হিসেবেও মফিজ চৌধুরী সুপরিচিত ছিল। তিনি অনেক ভাষার বেশ কয়েকটি গ্রন্থও বাংলায় অনুবাদ করেন।
মফিজ আলী চৌধুরী ৩০ মে ১৯৯৪ সালে মৃত্যুবরণ করেন।
শোল্লা জমিদার বাড়ি

শোল্লা জমিদার বাড়ি বাংলাদেশ এর চাঁদপুর জেলার ফরিদগঞ্জ উপজেলার শোল্লা গ্রামে অবস্থিত এক ঐতিহাসিক জমিদার বাড়ি। স্থানীয়ভাবে এটি বর্তমানে চৌধুরী বাড়ি নামে পরিচিত। 
আনুমানিক ১২৮১ কিংবা ১২৯৭ বঙ্গাব্দের মধ্যে এই জমিদার বাড়িটি প্রতিষ্ঠিত হয়। তবে কার দ্বারা এই জমিদার বাড়িটি প্রতিষ্ঠিত হয় তার কোনো সঠিক তথ্য পাওয়া যায়নি। তবে এই জমিদার বংশের কয়েকজন জমিদারের নাম পাওয়া যায়। তারা হলেন জমিদার আব্দুল ছমেদ চৌধুরী, নোয়াব আলী চৌধুরী, ইউছুফ আলী চৌধুরী, মোহাম্মদ আবদুল গফুর চৌধুরী ও মোহাম্মদ হানিফ চৌধুরী। মূলত তাদের নাম পাওয়া যায় তাদেরই দান করা জায়গায় প্রতিষ্ঠিত শোল্লা স্কুল অ্যান্ড কলেজ এর ওয়েবসাইট থেকে। এই স্কুলটি প্রতিষ্ঠার জন্য তারা ভারত ব্রিটিশ সরকারকে প্রায় ৪৭ শতাংশ জমি দান করেন। বর্তমানে এই জমিদার বংশধররা কেউই এখানে বসবাস করেন না। তারা সকলেই শহরে এবং বিদেশে বসবাস করতেছেন।
মাইক (মস্তকহীন মোরগ)

মাইক (২০ এপ্রিল ১৯৪৫ – ১৭ মার্চ ১৯৪৭) হল উয়ানডট প্রজাতির এক মোরগ যেটির মাথা কেটে ফেলার পর তা ১৮ মাস বেঁচেছিল। মোরগটি "অলৌকিক মাইক" নামেও পরিচিত ছিল। মস্তকহীনভাবে মোরগটির বেঁচে থাকার ঘটনা অনেকে গুজব বলে উড়িয়ে দিলেও মোরগটির মালিক সত্যটি উপস্থাপন করার জন্য উটাহর সল্টলেকে অবস্থিত উটাহ বিশ্ববিদ্যালয়ে মোরগটিকে এনে তার মস্তকহীন বেঁচে থাকার ঘটনা প্রমাণ করেছিলেন।
১৯৪৫ সালের ১০ সেপ্টেম্বর কলোরাডোর লয়েড অলসেন নামের এক খামারি তার শাশুড়ির সাথে রাতের খাবার খাওয়ার পরিকল্পনা করেন। তার স্ত্রী উঠানে তাকে একটি মুরগি আনতে পাঠালে তিনি সাড়ে পাঁচ মাস বয়সী উয়ানডট প্রজাতির মাইককে বাছাই করেন। মাইকের মাথা কুড়াল দ্বারা শরীর থেকে আলাদা করার চেষ্টা করা হলে এটি মাথার অধিকাংশ ভাগ আলাদা করতে সমর্থ হলেও কুড়ালটি জুগুলার শিরা, একটি কান ও মগজের অধিকাংশ অংশ শরীর থেকে আলাদা করতে ব্যর্থ হয়েছিল।
মাইকের শিরশ্ছেদ করার ব্যর্থ প্রচেষ্টার পর এটি ভারসাম্য বজায় রেখে দাঁড়াতে ও আস্তে আস্তে চলতে পারত। এরপর সে খাবারে ঠোকর দিতে ও ডাকার চেষ্টা করেছিল। এতে কিছুটা সফলতা অর্জন করেছিল মাইক। তার ডাক ছিল গলা থেকে বের হওয়া "গড়গড়" শব্দের মত। মাইক মারা না গেলে অলসেন তার মোরগটিকে দেখাশোনা করার সিদ্ধান্ত নেন। তিনি একে চোখের ড্রপারের সাহায্যে দুধ ও পানির মিশ্রণ খাওয়ানো ছাড়াও একে ছোট শস্যদানা ও কীট খাওয়াতেন।
মাইকের গল্প ছড়িয়ে পড়লে অলসেন একে বিভিন্ন প্রদর্শনীতে নিয়ে যেতেন। মাইকের ছবি "টাইম" ও লাইফ সাময়িকী তে প্রকাশ করা হয়েছিল। ২৫ সেন্ট (মুদ্রা) এর বিনিময়ে মাইককে দেখতে পেত দর্শনার্থীরা। সে সময়ে মাইকের মালিক প্রতি মাসে ৪,৫০০ ডলার উপার্জন করত যা বর্তমান সময়ের ৫০,৫০০ ডলারের সমান।
১৯৪৭ সালের মার্চ মাসে ফিনিক্সের একটি মোটেলে এক সফর শেষে বাড়ি ফেরার পথে যাত্রাবিরতি করার সিদ্ধান্ত নেন। সে দিন হঠাৎ করে মাঝরাতে মাইক ডাকা শুরু করেছিল। অলসেন তার গলায় দেবার জন্য শস্যদানার শাঁস ব্যতীত আর কিছু পেয়েছিল না। তিনি এর আগের দিন প্রদর্শনী স্থলে ভুলবশত মাইকের খাওয়ানোর সিরিঞ্জ রেখে এসেছিলেন। ফলশ্রুতিতে তিনি মাইককে বাঁচাতে ব্যর্থ হন। অলসেন দাবি করেছিলেন যে, তিনি মোরগটিকে বেঁচে দিয়েছেন। এর দরুন, ১৯৪৯ এর শেষভাগ পর্যন্ত মোরগটির দেশের অন্যান্য অংশের প্রদর্শনীতে উপস্থিত হবার গল্প অলসেনের এলাকার লোকেরা বিশ্বাস করেছিল। অপর সূত্রমতে, মাইকের ছিন্ন শ্বাসনালি সেদিন শ্বাসগ্রহণ করতে ব্যর্থ হয়েছিল যার দরুন মাইককে মোটেলে মৃত্যুবরণ করতে হয়েছিল।
এটা পরবর্তীতে নিরূপিত হয়েছিল যে কুড়ালটি জুগুলার শিরা কাটতে ব্যর্থ হয়েছিল ও একটি ক্লট মাইককে রক্ত বের হয়ে মৃত্যুর মুখে ঢলে পড়তে বাধা প্রদান করেছিল। মাইকের মাথার অধিকাংশ অংশ বিচ্ছিন্ন হয়ে গেলেই এর মগজের অধিকাংশ অংশ ও এর একটি কান শরীরের সাথেই ছিল। মোরগ-মুরগির শ্বাসগ্রহণ, হৃদযন্ত্রের ক্রিয়া, অধিকাংশ প্রতিবর্তী ক্রিয়া ইত্যাদি মগজের দ্বারা নিয়ন্ত্রিত হয় বিধায় মাইক বেঁচে থাকতে সক্ষম হয়েছিল। এটি সম্পূর্ণ মস্তিষ্কহীন অবস্থায় হোমিওস্ট্যাটিক ক্রিয়া পরিচালিত হবার একটি ভালো উদাহরণ।
মাইকের স্মৃতিকে উপজীব্য করে কলোরাডোতে একটি সংগঠন প্রতিষ্ঠিত হয়েছে যা প্রতি বছরের মে মাসের তৃতীয় সপ্তাহে "মস্তকহীন মাইক দিবস" উদ্‌যাপন করে থাকে। তাদের আয়োজনের মধ্যে থাকে "মস্তকহীন মুরগির মত ৫০০০ মি দৌড়", ডিম নিক্ষেপ, মুরগির মাথা চাপানো, মোরগ-মুরগির মত ডাকা ও মুরগি লোটোখেলা।
মাইকের স্মৃতিকে উপজীব্য করে হাস্যরসাত্মক ব্যান্ডদল "হেডলেস মাইক" শিরোনামের একটি গান গেয়েছিল ও গানের জন্য মিউজিক ভিডিও নির্মাণ করেছিল। ব্যান্ডদলটি প্রায়ই কনসার্টে মস্তকহীন মাইক নামের একটি পাপেট উপস্থাপন করে থাকে।
মহান শিক্ষা দিবস

সংগ্রাম ও ঐতিহ্যের মহান শিক্ষা দিবস ১৭ সেপ্টেম্বর। ১৯৬২ সালের এই দিনে পাকিস্তানি শাসন, শোষণ ও শিক্ষা সংকোচন নীতির বিরুদ্ধে লড়াই করতে গিয়ে শহীদ হন ওয়াজিউল্লাহ, গোলাম মোস্তফা, বাবুলসহ নাম না-জানা অনেকেই। তাদের স্মরণে এই দিনকে শিক্ষা দিবস হিসেবে পালন করা হয়।
স্বৈরশাসক আইয়ুব খান ক্ষমতা দখলের মাত্র ২ মাস পর ১৯৫৮ সালের ৩০ ডিসেম্বর একটি শিক্ষা কমিশন গঠন করেন। শরীফ কমিশন নামে খ্যাত এসএম শরীফের নেতৃত্বে গঠিত এই কমিশন ১৯৫৯ সালের ২৬ আগস্ট তাদের প্রতিবেদন পেশ করে। এতে শিক্ষা বিষয়ে যেসব প্রস্তাবনা ছিল তা প্রকারান্তরে শিক্ষা সংকোচনের পক্ষে গিয়েছিল।
প্রস্তাবিত প্রতিবেদনে মাধ্যমিক ও উচ্চ শিক্ষা ক্ষেত্রে ছাত্র বেতন বর্ধিত করার প্রস্তাব ছিল। ২৭ অধ্যায়ে বিভক্ত শরীফ কমিশনের ওই প্রতিবেদনে প্রাথমিক স্তর থেকে উচ্চতর স্তর পর্যন্ত সাধারণ, পেশামূলক শিক্ষা, শিক্ষক প্রসঙ্গ, শিক্ষার মাধ্যম, পাঠ্যপুস্তক, হরফ সমস্যা, প্রশাসন, অর্থবরাদ্দ, শিক্ষার লক্ষ্য ও উদ্দেশ্য বিষয়ে বিস্তারিত সুপারিশ উপস্থাপন করা হয়। আইয়ুব সরকার এই রিপোর্টের সুপারিশ গ্রহণ এবং তা ১৯৬২ সাল থেকে বাস্তবায়ন করতে শুরু করে।
শরীফ কমিশনের শিক্ষা সংকোচন নীতি কাঠামোতে শিক্ষাকে তিন স্তরে ভাগ করা হয়- প্রাথমিক, মাধ্যমিক ও উচ্চতর। ৫ বছরে প্রাথমিক, মাধ্যমিক ও ৩ বছরে উচ্চতর ডিগ্রি কোর্স এবং ২ বছরের স্নাতকোত্তর কোর্সের ব্যবস্থা থাকবে বলে প্রস্তাব করা হয়। উচ্চশিক্ষা ধনিকশ্রেণীর জন্য সংরক্ষণের ব্যবস্থা করা হয়েছিল। এজন্য পাস নম্বর ধরা হয় শতকরা ৫০, দ্বিতীয় বিভাগ শতকরা ৬০ এবং প্রথম বিভাগ শতকরা ৭০ নম্বর। এই কমিশন বিশ্ববিদ্যালয়ে স্বায়ত্তশাসনের পরিবর্তে পূর্ণ সরকারি নিয়ন্ত্রণ প্রতিষ্ঠা, বিশ্ববিদ্যালয় কলেজে রাজনীতি নিষিদ্ধ করা, ছাত্র-শিক্ষকদের কার্যকলাপের ওপর তীক্ষ্ণ নজর রাখার প্রস্তাব করে। শিক্ষকদের কঠোর পরিশ্রম করাতে ১৫ ঘণ্টা কাজের বিধান রাখা হয়েছিল। রিপোর্টের শেষ পর্যায়ে বর্ণমালা সংস্কারেরও প্রস্তাব ছিল।
বিভিন্ন ছাত্র সংগঠন আইয়ুবের এই শিক্ষানীতির বিরুদ্ধে অবস্থান নেয়। ঢাকা কলেজ ও ঢাকা বিশ্ববিদ্যালয়সহ বহু শিক্ষা প্রতিষ্ঠানে স্ব স্ব দাবির ভিত্তিতে জুলাই-আগস্ট মাস জুড়ে আন্দোলন চলতে থাকে। এ আন্দোলন কর্মসূচির ধারাবাহিকতায় ছাত্র সংগ্রাম পরিষদের নেতৃত্বে ১৭ সেপ্টেম্বর দেশব্যাপী হরতাল কর্মসূচি পালনের ঘোষণা দেয়া হয়। ওই দিন সকাল ১০টায় ঢাকা বিশ্ববিদ্যালয়ে হাজার হাজার মানুষ সমাবেশে উপস্থিত হন। সমাবেশ শেষে মিছিল বের হয়। জগন্নাথ কলেজে গুলি হয়েছে- এ গুজব শুনে মিছিল দ্রুত নবাবপুরের দিকে যাত্রা শুরু করে। কিন্তু হাইকোর্টের সামনে পুলিশ এতে বাধা দেয়। তবে মিছিলকারীরা সংঘাতে না গিয়ে আবদুল গনি রোডে অগ্রসর হয়। তখন পুলিশ মিছিলের পেছন থেকে লাঠিচার্জ, কাঁদানে গ্যাস ও গুলিবর্ষণ করে। এতে তিনজন নিহত হয়। ওই দিন সারাদেশে মিছিলে পুলিশ গুলি করে। টঙ্গীতে ছাত্র-শ্রমিক মিছিলে পুলিশের গুলিতে সুন্দর আলী নামে এক শ্রমিকেরও হত্যার খবর পাওয়া যায়।
১৭ সেপ্টেম্বর দেশব্যাপী হরতাল কর্মসূচির পরে সারা দেশে জোর প্রতিক্রিয়া ঘটে। স্বৈরশাসক আইউব খানের রোষানলে পড়েন ছাত্র ও যুব নেতৃবৃন্দ। ১৯৬৪ সালে হুলিয়া জারি হয় ছাত্রলীগ ও ছাত্র ইউনিয়নের নয়জন ছাত্রনেতার বিরুদ্ধে। তারা হলেন সিরাজুল আলম খান, রাশেদ খান মেনন, হায়দার আকবর খান রনো, কেএম ওবায়দুর রহমান, বদরুল হায়দার চৌধুরী, শাহ মোয়াজ্জেম, রেজা আলী, গিয়াস কামাল চৌধুরী এবং আইউব রেজা চৌধুরী।
দিবসটি উপলক্ষে গণতান্ত্রিক ছাত্র কাউন্সিল ও বিভিন্ন ছাত্র সংগঠন আজ নানা কর্মসূচি গ্রহণ করে। কর্মসূচির মধ্যে রয়েছে গণ ছাত্র সমাবেশ শিক্ষা অধিকার চত্বরে শিক্ষা আন্দোলনে শহীদদের প্রতি শ্রদ্ধা নিবেদন, আলোচনা সভা ও মিছিল।
জাতীয় পতাকা দিবস

২ মার্চ বাংলাদেশের জাতীয় পতাকা দিবস। একাত্তরের এই দিনে ঢাকা বিশ্ববিদ্যালয়ের কলা ভবনে প্রথম জাতীয় পতাকা তোলা হয়েছিল। সবুজ জমিনের ওপর লাল বৃত্তের মাঝখানে সোনালি মানচিত্র খচিত পতাকা। ওইদিন পতাকা উত্তোলন করেছিলেন ডাকসুর সহসভাপতি আ স ম আবদুর রব।
পাকিস্তানি শাসকগোষ্ঠীর শোষণ, অন্যায়, অত্যাচার, অবিচারের বিরুদ্ধে তৎকালীন ডাকসু নেতাদের উদ্যোগে ২ মার্চ সাড়া দিয়েছিল আমজনতা। প্রকৃতপক্ষে সেদিনের পতাকা উত্তোলনের মধ্য দিয়েই বাঙালি ছাত্র-জনতা স্বাধীনতা সংগ্রামের অগ্নিমন্ত্রে উজ্জীবিত হয় এবং স্বাধীনতা অর্জনের পথে যাত্রা শুরু করে। পতাকা উত্তোলনই জানান দেয় স্বাধীন বাংলাদেশের বিকল্প নেই।
দীর্ঘ ৯ মাসের বহু ত্যাগ, রক্তের বিনিময়ে স্বাধীন সার্বভৌম বাংলাদেশের অভ্যুদয় ঘটে। স্বাধীনতা সংগ্রামের ৯ মাস এই পতাকাই বিবেচিত হয় আমাদের জাতীয় পতাকা হিসেবে।
২ মার্চ পাকিস্তানের জাতীয় পরিষদের অধিবেশন স্থগিত ঘোষিত হওয়ায় সকাল থেকেই দলমত নির্বিশেষে সর্বস্তরের মানুষ ঢাকার রাজপথে অবস্থান নেয়, ঢাকা পরিণত হয় মিছিলের নগরীতে। পাকিস্তানি শাসকগোষ্ঠীর জুলুম, নিগ্রহ, শোষণ আর নিপীড়নের বিরুদ্ধে তৎকালীন ডাকসু নেতাদের উদ্যোগের নানা শ্রেণী-পেশার মানুষ জড়ো হতে থাকেন ঢাকা বিশ্ববিদ্যালয় এলাকায়। অকুতোভয় ছাত্রসমাজ ও জনতা পাকিস্তানের রক্তচক্ষু উপেক্ষা করে জানিয়ে দেয় বাঙালিরা মাথা নত করবে না।
বাংলাদেশের মানচিত্রখচিত ওই পতাকা সর্বপ্রথম উত্তোলন করেছিলেন ছাত্রলীগের তৎকালীন নেতা আ স ম আব্দুর রব। তখন ছাত্র সমাবেশের নেতৃত্বে ছিলেন নূরে আলম সিদ্দিকী, আব্দুল কুদ্দুস মাখন, শাহজাহান সিরাজ, আ স ম আব্দুর রব প্রমুখ।
বঙ্গবন্ধু শেখ মুজিবুর রহমান সর্বপ্রথম নিজ হাতে জাতীয় পতাকা উত্তোলন করেন ২৩ মার্চ ১৯৭১ সালে ধানমন্ডিতে তার নিজ বাসভবনে। এছাড়া একাত্তরের এই দিনেই বঙ্গবন্ধু শেখ মুজিবুর রহমান প্রথম অসহযোগ আন্দোলনের ঘোষণা দিয়েছিলেন। রেসকোর্স ময়দানে ৭ মার্চের ঐতিহাসিক জনসভার ঘোষণাও দেয়া হয় এই দিনে।
লাল রঙের ভরাট বৃত্তটি রক্তক্ষয়ী সংগ্রামের মাধ্যমে ছিনিয়ে আনা স্বাধীনতার নতুন সূর্যের প্রতীক।
১৯৭১ সালের ১৮ এপ্রিল কলকাতাস্থ পাকিস্তানের ডেপুটি হাই কমিশনের প্রধান এম হোসেন আলী জাতীয় পতাকা উত্তোলন করেন। এটিই বিদেশের মাটিতে বাংলাদেশের প্রথম জাতীয় পতাকা উত্তোলন। মুক্তিযুদ্ধের সময় ১৮ এপ্রিল মেহেরপুরে বর্তমান মুজিব নগরের আম্রকাননে জাতীয় পতাকা উত্তোলনের সাথে সাথে সর্বপ্রথম জাতীয় সঙ্গীত গাওয়া হয়।
২০১৭-১৮ ওয়েস্ট ইন্ডিজ মহিলা ক্রিকেট দলের নিউজিল্যান্ড সফর

ওয়েস্ট ইন্ডিজ জাতীয় মহিলা ক্রিকেট দল ২০১৮ সালের মার্চে নিউজিল্যান্ড মহিলা দলের সাথে খেলার জন্য নিউজিল্যান্ড সফর করে। সফর সূচীতে ছিল তিনটি মহিলাদের একদিনের আন্তর্জাতিক (ডব্লিউওডিআই) এবং পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। মহিলাদের একদিনের আন্তর্জাতিক খেলাগুলো ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। নিউজিল্যান্ডীয় আম্পায়ার ক্যাথি ক্রস ঘোষণা করেন যে, উক্ত মহিলাদের টুয়েন্টি২০ আন্তর্জাতিক সিরিজের পর আন্তর্জাতিক ক্রিকেট আম্পায়ারিং থেকে সে অবসর গ্রহণ করবে।
নিউজিল্যান্ড মহিলা দল ৩-০ তে ওডিআই সিরিজটি জয় লাভ করে। এবং ডব্লিউটি২০আই সিরিজের চতুর্থ খেলাটি পরিত্যক্ত হওয়ায় নিউজিল্যান্ড ৪-০তে সিরিজ জিতে নেয়।
ইহসানুল করিম

ইহসানুল করিম (জন্ম ৫ জানুয়ারি ১৯৫১ - মৃত্যু ১০ মার্চ ২০২৪) বাংলাদেশি সাংবাদিক ছিলেন যিনি বর্তমানে প্রধানমন্ত্রীর প্রেস সচিব হিসেবে দায়িত্ব পালন করেছেন। এরপূর্বে তিনি বাংলাদেশের জাতীয় সংবাদ সংস্থা বাসস-এর প্রধান সম্পাদক ও ব্যবস্থাপনা পরিচালক এবং রাষ্ট্রপতির প্রেস সচিব হিসেবে দায়িত্ব পালন করেন।
ইহসানুল ১৯৫১ সালের ৫ জানুয়ারি জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতকোত্তর ডিগ্রি লাভ করেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেন এবং মুক্তি বাহিনীর হয়ে পশ্চিম রণাঙ্গনে যুদ্ধে অংশ নেন।
ইহসানুল ১৯৭২ সালে বাংলাদেশ সংবাদ সংস্থায় নিজস্ব প্রতিবেদক হিসেবে কর্মজীবন শুরু করেন। এসময় তিনি সংবাদ সংস্থাটির বিভিন্ন পদে কর্মরত ছিলেন। ১৯৯৭ থেকে ২০০১ সাল পর্যন্ত তিনি ভারতের নয়া দিল্লিতে সংস্থাটির ব্যুরো প্রধান ছিলেন। এছাড়াও তিনি আন্তর্জাতিক সংবাদ সংস্থা বিবিসি, পিটিআই এবং ভারতের দ্য স্ট্যাটমেন্ট ও ইন্ডিয়া টুডেসহ বিভিন্ন পত্রিকায় বাংলাদেশী প্রতিবেদক হিসেবে সাংবাদিকতা করেন। ২০১৩ সালের ১২ ফেব্রুয়ারি বাসসের প্রধান সম্পাদক ও ব্যবস্থাপনা পরিচালক হিসেবে চার বছর দায়িত্ব পালনের পর অবসর গ্রহণ করেন।
তিনি বাসস থেকে অবসর গ্রহণের পর একই বছরের ২০ মে বাংলাদেশের জনপ্রশাসন মন্ত্রণালয় তাকে রাষ্ট্রপতি আবদুল হামিদের প্রেস সচিব হিসেবে নিয়োগ প্রদান করেন। ২১ মে তিনি প্রেস সচিব হিসেবে রাষ্ট্রপতির কার্যালয়ে দায়িত্ব গ্রহণ করেন এবং ২০১৫ সালের জুন পর্যন্ত দায়িত্ব পালন করেন। ২০১৫ সালের ১৫ জুন তাকে প্রধানমন্ত্রী শেখ হাসিনার প্রেস সচিব হিসেবে প্রথমে এক বছরের জন্য নিয়োগ প্রদান করা হয়। পরবর্তীতে তার চুক্তির মেয়াদ দুই বার- তিন বছর করে বৃদ্ধি করা হয়।
আবুল কালাম আজাদ (সাংবাদিক)

আবুল কালাম আজাদ একজন বাংলাদেশি সাংবাদিক, যিনি বাংলাদেশের রাষ্ট্রীয় সংবাদ সংস্থা বাংলাদেশ সংবাদ সংস্থার (বাসস) প্রধান সম্পাদক ও ব্যবস্থাপনা পরিচালক হিসেবে দায়িত্ব পালন করেন। এরপূর্বে তিনি প্রধানমন্ত্রী শেখ হাসিনার প্রেস সচিব হিসেবে দায়িত্ব পালন করেন।
আজাদ মুন্সীগঞ্জ জেলার লৌহজং উপজেলার হারিদিয়া গ্রামে জন্মগ্রহণ করেন। তার পিতার নাম হাবিবুর রহমান সিকদার। ঢাকা বিশ্বদ্যিালয় থেকে স্নাতক সম্পন্ন করার পর মস্কো থেকে উন্নয়ন সাংবাদিকতা বিষয়ে ডিপ্লোমা ডিগ্রি অর্জন করেন। ঢাকা বিশ্বদ্যিালয়ে অধ্যয়নরত অবস্থায় তিনি বাংলাদেশ ছাত্রলীগের কেন্দ্রীয় কমিটির সদস্য ছিলেন। এছাড়াও তিনি ঊনসত্তরের গণঅভ্যুত্থানে তিনি সর্বদলীয় ছাত্রসংগ্রাম পরিষদের ঢাকা বিভাগীয় কোষাধ্যক্ষ হিসেবে দায়িত্ব পালন করেন।
আজাদ ১৯৭৩ সালে দৈনিক ইত্তেফাকে যোগদানের মাধ্যমে সাংবাদিকতা শুরু করেন। পরবর্তীতে ওয়াশিংটনস্থ বাংলাদেশ দূতাবাসে প্রেস মিনিস্টার হিসেবেও দায়িত্ব পালন করেন। ২০০২ সালে তিনি তৎকালীন বিরোধীদলীয় নেতা শেখ হাসিনার প্রেস সচিব হিসেবে কাজ শুরু করেন। পরে ২০০৯ সালে শেখ হাসিনা প্রধানমন্ত্রী হওয়ার পর তিনি প্রধানমন্ত্রীর প্রেস সচিব হিসেবে নিয়োগ পান। ২০১৪ সালের ২৭ জানুয়ারি পর্যন্ত তিনি এ দায়িত্ব পালন করেন। পরবর্তীতে একই বছরের ৩ ফেব্রুয়ারি তাকে বাসসের প্রধান সম্পাদক ও ব্যবস্থাপনা পরিচালক হিসেবে চুক্তিভিত্তিক নিয়োগ দেওয়া হয়। ২০২৪ সালের ১৭ আগস্ট জনপ্রশাসন মন্ত্রণালয়ের জারি করা প্রজ্ঞাপনে তার চুক্তিভিত্তিক নিয়োগের অবশিষ্ট মেয়াদ বাতিল করে পদ থেকে অব্যাহতি দেয়া হয়।
আজাদ সাংবাদিকতার সাথে জড়িত বাংলাদেশ ফেডারেল সাংবাদিক ইউনিয়ন ও ঢাকা সাংবাদিক ইউনিয়নের সভাপতি হিসেবেও দায়িত্ব পালন করেন। তিনি সাংবাদিক-কর্মচারিদের জন্য বেতন কাঠামো ঠিক করার জন্য গঠিত পঞ্চম ওয়েজ বোর্ডেরও সদস্য ছিলেন। এছাড়াও তিনি ঢাকা বিশ্ববিদ্যালয়, বঙ্গবন্ধু শেখ মুজিব মেডিকেল বিশ্ববিদ্যালয়ের সিন্ডিকেট সদস্য, বাংলাদেশ প্রেস ইনস্টিটিউটের পরিচালনা বোর্ড, বাংলাদেশ চলচ্চিত্র সেন্সর বোর্ড এবং বাংলাদেশ প্রেস কাউন্সিলের সদস্য ছিলেন।
শাহরুখ খান গৃহীত পুরস্কার ও মনোনয়নের তালিকা

শাহরুখ খান হলেন একজন ভারতীয় অভিনেতা, প্রযোজক ও টেলিভিশন ব্যক্তিত্ব। তিনি তার কর্মজীবনে অসংখ্য পুরস্কার ও মনোনয়ন লাভ করেছেন। তন্মধ্যে রয়েছে ১৫টি ফিল্মফেয়ার পুরস্কার, পাঁচটি প্রডিউসার্স গিল্ড চলচ্চিত্র পুরস্কার, ১৭টি স্ক্রিন পুরস্কার ও ৬টি আইফা পুরস্কার।
খান ১৫টি ফিল্মফেয়ার পুরস্কার অর্জন করেছেন।
এ কে এম হাফিজুর রহমান

এ কে এম হাফিজুর রহমান একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ। তিনি জুন ১৯৯৬ সালের সপ্তম জাতীয় সংসদ নির্বাচনে ও ২০০৮ সালের নবম জাতীয় সংসদ নির্বাচনে তিনি বগুড়া-২ আসন থেকে বিএনপির হয়ে সাংসদ নির্বাচিত হন।
এডভোকেট এ কে এম হাফিজুর রহমান বগুড়া শহরের বাদুরতলায় জন্ম গ্রহণ করেন।[""]
এ কে এম হাফিজুর রহমান বগুড়ার একজন প্রবীন আইনজীবী। বগুড়া বার সমিতির সাবেক সভাপতি তিনি। তিনি জুন ১৯৯৬ সালের সপ্তম জাতীয় সংসদ নির্বাচনে ও ২০০৮ সালের নবম জাতীয় সংসদ নির্বাচনে তিনি বগুড়া-২ আসন থেকে বিএনপির হয়ে সাংসদ নির্বাচিত হন।
এডভোকেট এ কে এম হাফিজুর রহমানের প্রথম স্ত্রী ২০০১ সালে সালে মারা যান। ২০১৪ সালে দ্বিতীয় বিয়ে করেন মোছাঃ নারগিস বারীকে।
ভগবান দাস

ভগবান দাস (১২ জানুয়ারি ১৮৬৯ – ১৮ সেপ্টেম্বর ১৯৫৮) স্বাধীনতা সংগ্রামী, দার্শনিক ও শিক্ষাবিদ, মহাত্মা গান্ধী কাশী বিদ্যাপীঠের সহঃপ্ৰতিষ্ঠাপক। তিনি মদনমোহন মালব্য-এর সাথে কাশী হিন্দু বিশ্ববিদ্যালয় প্ৰতিষ্ঠার জন্যেও কাজ করেছিলেন। তিনি কিছুদিন ব্ৰিটিশ ভারতের কেন্দ্রীয় বিধানসভার সদস্য ছিলেন; তারপর তিনি হিন্দুস্তানী সাংস্কৃতিক সমাজের সাথে জড়িত হয়েছিলেন এবং হিংসাত্মক ঘটনাকে প্ৰতিহত করতে প্ৰতিবাদ করেছিলেন। ১৯৫৫ সালে ভারত সরকার তাকে ভারতের সর্বোচ্চ সম্মান ভারত রত্ন প্ৰদান করেছিল।
রেজাউল বারী ডিনা

রেজাউল বারী ডিনা (জন্ম: ২৯ জুলাই ১৯৫১ - মৃত্যু: ১৫ জুন ২০১৪) একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ। তিনি ফেব্রুয়ারি ১৯৯৬ সালে বগুড়া-২ আসনে সংসদ সদস্য নির্বাচিত হন। এরপর ২০০১ সালে আবার সংসদ সদস্য নির্বাচিত হন এবং ওই বছরই হুইপ হিসেবে দায়িত্বপ্রাপ্ত হন।
রেজাউল বারী ডিনা ২৯ জুলাই ১৯৫১ সালে ব্রিটিশ ভারতের পূর্ব বাংলার (বর্তমান বাংলাদেশ) বগুড়ার শিবগঞ্জের জাহাঙ্গীরাবাদ/চাঁদমিয়া গ্রামে জন্ম গ্রহণ করেন।
বিএনপি নেতা রেজাউল বারী ডিনা ওয়ান ইলেভেনের সময় বগুড়ার অপর দু’জন এমপির সাথে সংস্কারপন্থী হিসেবে চিহ্নিত হন। এরপর থেকে তিনি রাজনীতিতে নিষ্ক্রিয় ছিলেন। তিনি ফেব্রুয়ারি ১৯৯৬ সালে বগুড়া-২ আসনে সংসদ সদস্য নির্বাচিত হন। এরপর ২০০১ সালে আবারও সংসদ সদস্য নির্বাচিত হন এবং ওই বছরই হুইপ হিসেবে দায়িত্ব পালন করেন।
রেজাউল বারী ডিনা ১৫ জুন ২০১৪ সালে রাজধানীর সিটি ক্লিনিকে হৃদরোগে আক্রান্ত হয়ে মারা যান। মৃত্যুকালে এক পুত্র, এক কন্যা, স্ত্রী এবং অসংখ্য গুণগ্রাহী রেখে গেছেন তিনি। তাকে বগুড়া শহরের নামাজগড় গোরস্থানে দাফন করা হয়।
গামা

গামা (বড় হাতের Γ, ছোট হাতের γ, "gámma" ) গ্রিক বর্ণমালার তৃতীয় অক্ষর। গ্রিক সংখ্যাগুলির সিস্টেমে এর মান ৩ হয়। প্রাচীন গ্রিক ভাষায়, গামা অক্ষরটি একটি ঘোষ পশ্চাত্তালব্য ঊষ্মধ্বনি বোঝায়। আধুনিক গ্রিক ভাষায়, এই অক্ষরটি একটি ভয়েসড ভেলার ফ্রিকেটিভ বা স্বরযুক্ত পেলাটাল ফ্রিকেটিভ উপস্থাপন করে।
আন্তর্জাতিক ফোনেটিক বর্ণমালা এবং অন্যান্য আধুনিক ল্যাটিন-বর্ণমালা ভিত্তিক ফোনেটিক স্বরলিপিগুলিতে এটি ভয়েসড ভেলার ফ্রিকেটিভকে উপস্থাপন করে।
গ্রিক অক্ষর গামা ফিনিশীয় লিপি /জি/ ফোনেমি থেকে প্রাপ্ত, যেমনটা সমজাতীয় হিব্রু "জিমেল" ג এ। এর নামের উপর ভিত্তি করে, অক্ষরটি একটি উটের গলার একটি বিমূর্ত রুপ হিসাবে ব্যাখ্যা করা হয়েছে, তবে এটি সমালোচিত হয়েছে, এবং সম্ভবত এই অক্ষরটি মিশরীয় একটি হায়ারোগ্লিফ থেকে উদ্ভূত হয়েছে যার অর্থ একটি ক্লাব বা নিক্ষিপ্ত লাঠি 
প্রত্নতাত্ত্বিক গ্রীসে, গামার আকারটি একটি ধ্রুপদী ল্যাম্বডা (Λ) এর কাছাকাছি ছিল, এবং ল্যাম্বডা, ফিনিশীয় এল -আকার ধরে রেখেছে ( )
গ্রিক গামা থেকে যে অক্ষরগুলি এসেছিল তার মধ্যে রয়েছে এট্রুস্কান (ওল্ড ইটালিক), রোমান সি এবং জি, রুনিক "কাউনান" ।, গথিক "জিউয়া" 𐌲, কপটিক Ⲅ, এবং সিরিলিক বর্ণগুলি Г এবং Ґ 
প্রাচীন গ্রিক ফোনমে / জি / ছিল ভয়েসড ভেলার স্টপ, প্রোটো-ইন্দো-ইউরোপীয়তে পুনর্গঠন অব্যাহত রেখে হয়"*জি", "* ǵ"।
গামা আধুনিক গ্রিক ফোনমে সামনের স্বরের পূর্বে ভয়েসড প্যালাটাল ফ্রাইকেটিভ হিসাবে বা অন্য পরিবেশে ভয়েসড ভেলার ফ্রিকেটিভ হিসাবে আসে। প্রাচীন এবং আধুনিক গ্রিক উভয় ক্ষেত্রে, অন্যান্য ভেলর ব্যঞ্জনবর্ণের আগে, গামা একটি ভেলর অনুনাসিক। একটি ডাবল গামা γγ অনুক্রম বোঝায়।
ছোট হাতের গ্রিক গামা আমেরিকানবাদী ফোনেটিক স্বরলিপি এবং ইউরালিক ফোনেটিক বর্ণমালায় স্বরযুক্ত ব্যঞ্জনবর্ণ নির্দেশ করতে ব্যবহৃত হয়।
গামা লাতিন বর্ণমালায় ল্যাটিন গামা হিসাবেও যুক্ত হয়েছিল, নিম্নলিখিত ফর্মগুলিতে: মাজুস্কুল Ɣ, মাইনাস্কুল ɣ এবং সুপারস্ক্রিপ্ট ˠ।
আন্তর্জাতিক ফোনেটিক বর্ণমালায় সংক্ষিপ্ত বর্ণটি একটি ভয়েসড ভেলার ফ্রিকেটিভ উপস্থাপন করার জন্য ব্যবহৃত হয় এবং সুপারক্রিপ্ট মডিফায়ার অক্ষরটি ভেলারাইজেশন উপস্থাপনের জন্য ব্যবহৃত হয়। এটি ɤ চরিত্রের সাথে বিভ্রান্ত হওয়ার দরকার নেই। যা দেখতে ছোট হাতের ল্যাটিন গামার মত দেখাচ্ছে যা ভূমিরেখার ওপরে অবস্থিত এবং এটি ক্লোজ-মিড ব্যাক আনরাউন্ড ভাওয়েল উপস্থাপন করে। আইপিএর কিছু অ-মানদন্ডের প্রকরণে, বড় হাতের ফর্মটি ব্যবহার করা হয়।
এটা পুরাদস্তুর মাজুস্কুল ও মাইনাস্কুল অক্ষর হিসাবে আছে আফ্রিকার ভাষায় যেমন দাগবানি, ডিংকা, কাবিয়া, এবং ইউই, এবং বারবার ভাষায় ব্যবহৃত হয় বারবার লাতিন বর্ণমালা।
এটি কখনও কখনও রোমান পশতুতেও ব্যবহৃত হয়।
  ছোট হাতের অক্ষরটি formula_1 প্রতীক হিসাবে ব্যবহৃত হয়:
ছোট হাতের ল্যাটিন গামা ব্যবহার করা যেতে পারে যেখানে গামা y অক্ষরের সাথে কোন বিভ্রান্তির সৃষ্টি করবে না যা কিছু কম্পিউটার টাইপফেসে ঘটতে পারে।
বড় হাতের অক্ষর formula_3 এর জন্য প্রতীক হিসাবে ব্যবহৃত হয়।
ডেল্টা

ডেল্টা ( বড়হাতের অক্ষর Δ ছোটহাতের অক্ষর δ ; "ডল্টা", ) হ'ল গ্রীক বর্ণমালার চতুর্থ বর্ণ। গ্রিক সংখ্যা সিস্টেমের এর মান ৪। এটি ফিনিশীয় লিপি ড্যালেট থেকে উদ্ভূত হয়েছিল, ডেল্টা থেকে যে অক্ষরগুলি এসেছে তার মধ্যে রয়েছে লাতিন ডি (Ḋ) এবং সিরিলিক ডি ( Д)।
একটি ডেল্টা নদী (মূলত নীল নদী) এর নামকরণ করা হয়েছে কারণ এর আকৃতিটি ত্রিভুজাকার বড় হাতের অক্ষরের ব-দ্বীপের মত। একটি জনপ্রিয় কিংবদন্তি সত্ত্বেও, "ডেল্টা" শব্দের এই ব্যবহারটি হেরোডোটাস করেননি। 
প্রাচীন গ্রিক ভাষায় ডেল্টা একটি ভয়েসড ডেন্টাল প্লোসিভ বোঝাত। আধুনিক গ্রিক ভাষায়, এটি একটি স্বরযুক্ত ডেন্টাল ফ্রািকেটিভ , "তম" বা "এটা" বা "ওটা" এর মতো। এটি "ডি" বা "ডিএইচ" হিসাবে রোমানাইজ করা হয়।
বড় হাতের অক্ষর den বোঝাতে ব্যবহার করা যেতে পারে:
ছোট হাতের অক্ষর δ (বা 𝛿) বোঝাতে ব্যবহৃত হতে পারে:
এপসাইলন

এপসাইলন ( বড়হাতের অক্ষর Ε ছোটহাতের অক্ষর ε ; ) হ'ল গ্রীক বর্ণমালার পঞ্চম অক্ষর। গ্রিক সংখ্যাগুলির সিস্টেমে এর মান পাঁচ।
কাসিম উদ্দিন আহমেদ

কাসিম উদ্দিন আহমেদ একজন বাংলাদেশী রাজনীতিবিদ। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের হয়ে বগুড়া-২ (শিবগঞ্জ উপজেলা) আসন থেকে সংসদ সদস্য নির্বাচিত হয়েছিলেন।
কাসিম উদ্দিন আহমেদ বগুড়া জেলায় জন্ম গ্রহণ করেন।
কাসিম উদ্দিন আহমেদ মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের হয়ে তিনি বগুড়া-২ আসন থেকে সংসদ সদস্য নির্বাচিত হয়েছিলেন।
আবুল হাসানত চৌধুরী

মোঃ আবুল হাসানত চৌধুরী একজন বাংলাদেশী রাজনীতিবিদ। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের হয়ে বগুড়া-২ (শিবগঞ্জ উপজেলা) আসন থেকে সংসদ সদস্য নির্বাচিত হয়েছিলেন।
মোঃ আবুল হাসানত চৌধুরী বগুড়া জেলায় জন্ম গ্রহণ করেন।
মোঃ আবুল হাসানত চৌধুরী বাংলাদেশ জাতীয়তাবাদী দলের রাজনীতিবিদ। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের হয়ে বগুড়া-২ (শিবগঞ্জ উপজেলা) আসন থেকে সংসদ সদস্য নির্বাচিত হয়েছিলেন।
সৈয়দ মাসকুরুল আলম চৌধুরী

সৈয়দ মাস্কুল আলম চৌধুরী একজন বাংলাদেশী রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে বগুড়া-২ (শিবগঞ্জ উপজেলা) আসন থেকে ফ্রীডম পার্টির হয়ে সংসদ সদস্য নির্বাচিত হয়েছিলেন।
সৈয়দ মাস্কুল আলম চৌধুরী বগুড়া জেলায় জন্ম গ্রহণ করেন।
সৈয়দ মাস্কুল আলম চৌধুরী বঙ্গবন্ধুর খুনের অভিযুক্ত দল ফ্রীডম পার্টির নেতা। তিনি ১৯৮৮ সালের চতুর্থ জাতীয় সংসদ নির্বাচনে বগুড়া-২ (শিবগঞ্জ উপজেলা) আসন থেকে ফ্রীডম পার্টির হয়ে সংসদ সদস্য নির্বাচিত হয়েছিলেন।
লক্ষ্মণ দাস

লক্ষ্মণ দাস () একজন কুস্তিগির, ভার উত্তোলক, সার্কাস অভিনেতা এবং রয়েল পাকিস্তান সার্কাসের প্রতিষ্ঠাতা ছিলেন। ১৯৭১ সালে বাংলাদেশে মুক্তিযুদ্ধের সময় গণহত্যায় পাকিস্তান সেনাবাহিনী তাকে হত্যা করে।
লক্ষ্মণ দাসের জন্ম বৃহত্তর বরিশাল জেলার উত্তর পারলদী গ্রামে, বর্তমানে এটি বরিশাল জেলার গৌরনদী উপজেলায়। পেশা জীবনের শুরুর দিকে দাস ছিলেন খ্যাতনামা কুস্তিগির এবং ভারোত্তোলনকারী। তিনি কিছুটা জাদু দেখাতেও জানতেন। তিনি স্কুল-কলেজে বিনা পারিশ্রমিতে কৌতুক করতেন। তার মামা তাকে লায়ন সার্কাসে ভর্তি করান। লায়ন সার্কাসে লক্ষ্মণ দাস দাঁত ব্যবহার করে লোহার রড কাটা, ঘাড় ব্যবহার করে লোহার রড বাঁকানো, ভারোত্তোলন, জ্যাভেলিন নিক্ষেপ করা এবং ডেগার বোর্ডের মতো বিরল অভিনয় করেছিলেন। ১৯৪৮ সালে লক্ষ্মণ দাস রয়্যাল পাকিস্তান সার্কাস নামে পরিচিত একটি নিজস্ব সার্কাস গঠন করেছিলেন।
১৯৭১ সালে, বাংলাদেশ মুক্তিযুদ্ধের সময় পাকিস্তানের সেনাবাহিনী দাসের বাড়ির সংলগ্ন গৌরনদী কলেজে একটি সামরিক শিবির স্থাপন করেছিল। তার সহযোগিরা অভিযোগ করেছিলেন তিনি সার্কাসের আড়ালে বিদ্রোহীদের প্রশিক্ষণ দিয়ে আসছিলেন।  সামরিক অভিযানের ভয়ে দাস তার পরিবার নিয়ে বরিশাল জেলার বর্তমান আগৈলঝাড়া উপজেলায় কোডালধোয়ায় পালিয়ে যান এবং সার্কাসের সরঞ্জামাদি এবং হাতি, বাঘ, ভালুক এবং হরিণ সহ প্রশিক্ষিত প্রাণী রেখে যান। পাকিস্তান সেনাবাহিনী তার স্রকল ঞ্জাম লুট করে মধুবালা নামে হাতি সহ রয়েল পাকিস্তান সার্কাসের তারকা অভিনেতা সহ সমস্ত প্রাণীকে হত্যা করে।
দাস পরিবার কোডালধোয়া গ্রামের কাছে কেতনার বিলে নৌকায় থাকতে শুরু করেন।  জুনে, পাকিস্তান সেনাবাহিনী কোডালধোয়া আক্রমণ করেছিল। সৈন্যরা যখন নৌকায় দাস পরিবারের পিছনে আক্রমণ করে, তখন তারা পালানোর জন্য পানিতে ঝাঁপিয়ে পড়ে। দাসের দুই পুত্র সাঁতার কেটে আত্ম সুরক্ষা করতে পারলেও লক্ষ্মণ দাস ও তার স্ত্রীকে সৈন্যরা গুলি করে হত্যা করেছিল। সৈন্যরা সোনা সহ তার সকল গহনা লুট করে নিয়েছিল।
বাংলাদেশ স্বাধীন হওয়ার পরে লক্ষ্মণ দাসের ছেলে অরুণ এবং বীরেন একসাথে এসে আবার সার্কাস গঠন করেন। তাদের বাবার স্মরণে সার্কাসটির নাম দেওয়া হয়েছিল লক্ষ্মণ দাশ সার্কাস।
খায়রুজ্জামান

খায়রুজ্জামান একজন অবসরপ্রাপ্ত বাংলাদেশ সেনা কর্মকর্তা এবং সাবেক কূটনীতিক, তিনি মালয়েশিয়ায় বাংলাদেশের রাষ্ট্রদূতের দায়িত্ব পালন করেছেন। ১৯৭৫ সালের জেল হত্যা মামলায় অভিযুক্ত তিনি। বর্তমানে পলাতক আছেন।
খায়রুজ্জামান বাংলাদেশ সেনাবাহিনীতে দায়িত্ব পালন করে মেজর পদে থেকে অবসর গ্রহণ করেন। ১৯৭৫ সালের জেল হত্যা মামলায় তাকে আসামি করা হয়। যেখানে সৈয়দ নজরুল ইসলাম, তাজউদ্দীন আহমদ, মুহাম্মদ মনসুর আলী ও আবুল হাসনাতকে হত্যা করা হয়। শেখ মুজিবের হত্যার পর তাকে বাংলাদেশের রাষ্ট্রদূত হিসেবে বিদেশি চাকরিতে পাঠানো হয়। ১৯৯৬ সালে বাংলাদেশ আওয়ামী লীগ সরকার ক্ষমতায় আসলে তখন তিনি ফিলিপাইনে বাংলাদেশের রাষ্ট্রদূত ছিলেন। তিনি বাংলাদেশে ফিরে এসে গ্রেপ্তার হন।
২০০১ সালের অষ্টম জাতীয় সংসদ নির্বাচনের সময় তিনি রাষ্ট্রপতি শেখ মুজিবুর রহমানের হত্যাকাণ্ডে জড়িত থাকার অভিযোগে কারাগারে ছিলেন। চারদলীয় ঐক্যজোট সরকার ক্ষমতায় এলে তাকে মুক্তি দেওয়া হয়। তাকে পররাষ্ট্র মন্ত্রণালয়ে অতিরিক্ত সচিবের মর্যাদা দেওয়া হয়। তাকে মালয়েশিয়ার রাষ্ট্রদূত করা হয়। ২০০৪ সালে তাকে বাংলাদেশের নিম্ন আদালত জেল হত্যা মামলা থেকে দেয়া হয়।
২০০৯ সালে বাংলাদেশ আওয়ামী লীগ ক্ষমতায় এলে তারা তাকে পুনরায় ডেকে পাঠানো হয়। তিনি ছুটি চেয়েছিলেন কিন্তু সরকার তা প্রত্যাখ্যান করেন। তার স্থলে বাংলাদেশ সরকার এ কে এম আতিকুর রহমানকে রাষ্ট্রদূত নিয়োগ দেন। তার পর তিনি বাংলাদেশে ফিরে না এসে " মালয়েশিয়া মাই সেকেন্ড হোম " প্রোগ্রামের আওতায় মালয়েশিয়ায় থাকার আবেদন করেন। ২০২২ সালের ৯ ফেব্রুয়ারি মালয়েশিয়ান পুলিশ তাকে মালয়েশিয়ার আমপাং, সেলাঙ্গর এলাকার একটি অ্যাপার্টমেন্ট থেকে গ্রেপ্তার করে। মালয়েশিয়া কর্তৃপক্ষ জানায় যে, বাংলাদেশের অনুরোধে তাকে গ্রেপ্তার করা হয়েছে। গ্রেপ্তারের পর তার আইনজীবীরা দাবি করেন, তাদের মক্কেল একজন রাজনৈতিক আশ্রয়প্রার্থী। তিনি জাতিসংঘের শরণার্থী সংস্থার কার্ডধারী। তিনি কোনো অভিবাসন আইন লঙ্ঘন করেননি। এই আটকাদেশের বিরুদ্ধে তার স্ত্রী রিট আবেদন করলে মালয়েশিয়া আদালত ১৬ ফেব্রুয়ারি তাকে নিঃশর্ত মুক্তি দেন।
রাখাল চন্দ্র দাস

রাখাল চন্দ্র দাস (১ আগস্ট ১৯৩২ - ১২ যে ১৯৭১) একজন বাংলাদেশী চিকিৎসক ছিলেন যিনি মুক্তিযুদ্ধে শহীদ হয়েছিলেন।
রাখাল চন্দ্র দাসের জন্ম ব্রিটিশ ভারতের ময়মনসিংহের ত্রিশালের ধানীখোলা গ্রামে। তিনি ১৯৪৯ সালে দরিরামপুর এইচ.এ বিদ্যালয় থেকে এবং ১৯৫২ সালে আনন্দ মোহন কলেজ থেকে স্নাতক ডিগ্রি অর্জন করেন। ১৯৫৫ সালে তিনি লিটন মেডিকেল স্কুল থেকে এলএমএফ এবং ১৯৬৮ সালে স্যার সলিমুল্লাহ মেডিকেল কলেজ থেকে এমএমবিএস ডিগ্রি অর্জন করেন।
দাস ময়মনসিংহের মহারাজা সূর্যকান্ত হাসপাতালে ১৯৫৫ সালে সহকারী সার্জন হিসাবে যোগদান করেন এবং ১৯৫৬ সাল পর্যন্ত সেখানে কর্মরত ছিলেন। এরপরে তিনি ১৯৫৭ সালে সিলেটের কুলাউড়ায় মেডিকেল অফিসার হিসাবে দিলদারপুর চা বাগান হাসপাতালে যোগদান করেন। ১৯৫৯ সাল পর্যন্ত তিনি সেখানে চাকরি করেন, তারপরে ধানিখোলা চেয়ারপারটে যোগ দেন ত্রিশালের মেডিকেল অফিসার হিসাবে হাসপাতাল এবং ১৯৬৬ সাল পর্যন্ত সেখানে কাজ করেছেন। ১৯৬৮ সালে তিনি গুরুদয়াল ফার্মাসি সংযুক্ত নিজস্ব ফার্মাসি নিয়ে একটি স্বতন্ত্র অনুশীলন প্রতিষ্ঠা করেন। তিনি ১৯৬৯ সালের জুন মাসে শ্রীমঙ্গলের মির্জাপুর ইস্পাহানী চা বাগান হাসপাতালে মেডিকেল অফিসার হিসাবে যোগদান করেন।
১৯৭১ সালের ২৫ শে মার্চ পাকিস্তান সেনাবাহিনী অপারেশন সার্চলাইট শুরু করএ এবং বাংলাদেশের মুক্তিযুদ্ধ শুরু হয়। পাকিস্তান সেনাবাহিনী শ্রীমঙ্গলে একটি শিবির স্থাপন করেছিল। তারা স্থানীয় লোকজনকে আক্রমণ করে। স্থানীয় মানুষ এবং চা বাগানের শ্রমিকরা রাস্তা অবরোধ করে, সেতু ভেঙে দিয়ে সেনাবাহিনীর বিরুদ্ধে প্রতিরোধ গড়ে তোলে।
১৯৭১ সালের ১২ মে ক্যাপ্টেন তারেকের নেতৃত্বে পাকিস্তান সেনাবাহিনী দাসের হাসপাতাল ঘেরাও করে এবং অতর্কিত আক্রমণ করে। দাসকে হাসপাতাল থেকে অপহরণ করা হয়েছিল এবং তার পরে তাকে আর কখনও দেখা যায়নি। পরে তাকে মৃত বলে ধরে নেয়া হয়।
মুহাম্মদ হামিদ আলী

মুহাম্মদ হামিদ আলী পূর্ব পাকিস্তানের প্রাক্তন গভর্নর ছিলেন।
মুহাম্মদ হামিদ আলী জন্মগ্রহণ করেছিলেন ব্রিটিশ ভারতের উত্তর প্রদেশের লখনউতে ৪ সেপ্টেম্বর ১৯০৬ সালে। তিনি ১৩ অক্টোবর ১৯৩১ সালে ইন্ডিয়ান সিভিল সার্ভিসে যোগ দেন।
মুহাম্মদ হামিদ আলী ভারতে বিভিন্ন পোস্টে মহকুমা এবং জেলাতে নিযুক্ত ছিলেন। তিনি ডেপুটি ট্রান্সপোর্ট কমিশনার ও ডেপুটি সচিব হিসাবে দায়িত্ব পালন করেন। ২৮ জানুয়ারি ১৯৪৬ সালে তিনি প্রধানমন্ত্রীর কার্যালয়ে যুগ্ম সচিব ছিলেন। ১৪ নভেম্বর ১৯৪৬ সালে তাকে অতিরিক্ত সচিব হিসাবে পদোন্নতি দেওয়া হয়। ১৫ আগস্ট ১৯৪৭ সালের তিনি পূর্ববাংলা সরকারের অর্থ ও রাজস্ব বিভাগের সচিব হিসাবে যোগদান করেন। তাকে প্রধান সচিব পদে পদোন্নতি দেওয়া হয়।
১ এপ্রিল ১৯৫৮ সালে থেকে ৩ মে ১৯৫৮ সালে তিনি পূর্ব পাকিস্তানের ভারপ্রাপ্ত গভর্নর ছিলেন। তার মেয়াদ শেষ হওয়ার পরে তিনি পুনরায় মুখ্য সচিব পদে ফিরে যান।
আমিরউদ্দীন আহমদ

আমিরুদ্দিন আহমদ একজন বাঙালি রাজনীতিবিদ ও আইনজীবী ছিলেন। তিনি পূর্ব পাকিস্তানের গভর্নর হিসাবে দায়িত্ব পালন করেন।
আমিরুদ্দিন আহমদ ২২ ডিসেম্বর ১৮৯৫ সালে পশ্চিমবঙ্গে জন্মগ্রহণ করেন। ১ এপ্রিল ১৯৪২ সালে তিনি বাংলার উপ-আইনি স্মরণক হিসাবে যোগদান করেন।
আমিরুদ্দিন আহমদ জানুয়ারি ১৯৪৭ সালে কলকাতা হাইকোর্টের অতিরিক্ত বিচারকের পদে উন্নীত হন। দেশ বিভাগের পরে তিনি পূর্ব পাকিস্তানে চলে আসেন। ১৫ আগস্ট ১৯৫৭সালে ঢাকা হাইকোর্টের বিচারক হিসেবে দায়িত্ব পালন করেন। তিনি হায়দ্রাবাদের রাওয়ালপিন্ডি ষড়যন্ত্র ট্রাইব্যুনালে বিচারক ছিলেন। ১০ নভেম্বর ১৯৫৩ সালে তাকে সীমানা কমিশনের চেয়ারম্যান করা হয়। ২২ সেপ্টেম্বর ১৯৫৪ সালে তাকে ঢাকা হাইকোর্টের প্রধান বিচারপতি করা হয়। ১৪ জুন ১৯৫৫ সালে তিনি পূর্ব বাংলার ভারপ্রাপ্ত রাজ্যপাল নিযুক্ত হন। ৯ মার্চ ১৯৫৬ সালে তিনি পাকিস্তানের ফেডারেল কোর্টে বিচারক নিযুক্ত হন।
স্যার টমাস হোবার্ট এলিস

স্যার টমাস হোবার্ট এলিস (১১ অক্টোবর ১৮৯৪ – ১২ ডিসেম্বর ১৯৮১) পূর্ব পাকিস্তানের গভর্নর ছিলেন। ২১ সেপ্টেম্বর ১৯৫৪ থেকে ২২ ডিসেম্বর ১৯৫৪ পর্যন্ত তিনি দায়িত্ব পালন করেন।
স্যার টমাস হোবার্ট এলিস ১১ অক্টোবর ১৮৯৪ সালে ইংল্যান্ডের ওয়েস্ট ইয়র্কশায়ারের লিডস মেট্রোপলিটন বরো শহরের ফার্সলেতে জন্মগ্রহণ করেন। 
স্যার টমাস হোবার্ট এলিস ম্যানচেস্টার গ্রামার স্কুল এবং দ্য কুইন্স কলেজ, অক্সফোর্ড থেকে স্নাতক ডিগ্রি অর্জন করেন। ১৯১৯ সালে তিনি ইন্ডিয়ান সিভিল সার্ভিসে যোগ দেন। তিনি স্থানীয় বেশ কয়েকটি পদে দায়িত্ব পালন করেন। আগস্ট ১৯৩৮ সালে তিনি যশোরের অতিরিক্ত জেলা ও দায়রা জজ হন। একই বছর তাকে সমঝোতা বোর্ডের চেয়ারম্যান করা হয়। ১৯৪২ সালে তাকে বাংলায় বিমান হামলা প্রাকসচেতনতার বিশেষ কর্মকর্তা করা হয়। 
১৯৪৪ থেকে ১৯৪৭ সাল পর্যন্ত তিনি কলকাতা উচ্চ আদালতের অতিরিক্ত বিচারক এবং ১৯৪৭ থেকে ১৯৫৩ সাল পর্যন্ত পূর্ববাংলা হাইকোর্টের দায়িত্বে ছিলেন। ১৯৫২ সালের ভাষা আন্দোলনের সময় পুলিশের তদন্তকারী সংস্থার দায়িত্বে ছিলেন তিনি। ১৯৫৩ থেকে ১৯৫৪ সাল পর্যন্ত তিনি পূর্ব বাংলা হাইকোর্টের প্রধান বিচারপতি ছিলেন। জানুয়ারি ১৯৫৩ সালে তাকে ব্রিটিশ সরকার নাইট ব্যাচেলর করে। 
স্যার টমাস হোবার্ট এলিস ১২ ডিসেম্বর ১৯৮১ সালে মৃত্যু বরণ করেন।
মোজাফফরুদ্দিন

মোজাফফরুদ্দিন ছিলেন পাকিস্তান সেনাবাহিনীর কর্মকর্তা এবং পূর্ব পাকিস্তানের প্রাক্তন গভর্নর। 
২৬ মার্চ ১৯৬৯ সালে জেনারেল ইয়াহিয়া খান সামরিক আইন ঘোষণা করেন এবং মোজাফফরুদ্দিনকে পূর্ব পাকিস্তানের প্রধান সামরিক আইন প্রশাসক হিসাবে নিয়োগ করেন। মোজাফফরুদ্দিন তৎকালীন পূর্ব পাকিস্তানের ১৪ তম পদাতিক বিভাগের জেনারেল অফিসার কমান্ডিং ছিলেন। তিনি ২৫ মার্চ ১৯৬৯ সাল থেকে ২৩ আগস্ট ১৯৬৯ পূর্ব পাকিস্তানের ভারপ্রাপ্ত গভর্নর ছিলেন। পরবর্তীতে তাকে পশ্চিম পাকিস্তানের কৃষি উন্নয়ন কর্পোরেশনের চেয়ারম্যান করা হয়।
সুলতানউদ্দিন আহমদ

সুলতানউদ্দিন আহমদ ছিলেন একজন বাংলাদেশী রাজনীতিবিদ এবং কূটনীতিক যিনি পূর্ব পাকিস্তানের গভর্নর হিসাবে দায়িত্ব পালন করেন। তিনি ২৬ এপ্রিল ১৯৫৮ সালে পূর্ব পাকিস্তানের গভর্নর হিসেবে নিয়োগপ্রাপ্ত হন এবং ৩ মে ১৯৫৮ সালে দায়িত্ব গ্রহণ করেন। 
সুলতানউদ্দিন আহমদ ১৯০২ সালে পূর্ব বাংলার মুন্সীগঞ্জে জন্মগ্রহণ করেন। তিনি ১৯২২ সালে বি. এ., ১৯২৪ সালে এম. এ. এবং ১৯২৬ সালে বি. এল. ডিগ্রি ঢাকা বিশ্ববিদ্যালয় থেকে অর্জন করেন। । ছাত্র জীবনে তিনি সলিমুল্লাহ মুসলিম হলের ছাত্র ইউনিয়নের ভাইস প্রেসিডেন্ট নির্বাচিত হন (১৯২৪-১৯২৫)
সুলতানউদ্দিন আহমদ ১৯২৭ সালে ঢাকায় আইন অনুশীলন শুরু করেন। তিনি ঢাকা বিশ্ববিদ্যালয়ের আইন বিভাগের প্রভাষক, ঢাকা বিশ্ববিদ্যালয়ের কোষাধ্যক্ষ, এক্সিকিউটিভ কাউন্সিল ও একাডেমিক কাউন্সিলের সদস্য ছিলেন। তিনি ঢাকা বিশ্ববিদ্যালয়ের স্বল্প সময়ের জন্য তিনবার ভারপ্রাপ্ত উপাচার্যও ছিলেন। তিনি ১৯৪৪ থেকে ১৯৫০ সালে পূর্ব পাকিস্তানের পাবলিক প্রসিকিউটর ১৯৫০ থেকে ১৯৫২ তে পূর্ব পাকিস্তান সরকারের লিগ্যাল রিমেম্বারেন্সার ছিলেন। জনাব আহমদ সমবায় আন্দোলনের সঙ্গে সক্রিয়ভাবে যুক্ত ছিলেন তিনি ঢাকা কেন্দ্রীয় সমবায় ব্যাংকের পরিচালক এবং ডেপুটি চেয়ারম্যান ছিলেন এবং চার বছর স্টেট ব্যাংক অফ পাকিস্তানের পরিচালক ছিলেন।
তিনি মুসলিম লীগের সহকারী সম্পাদক ছিলেন। ১৯৪৩ সালে তিনি বঙ্গীয় আইনসভায় নির্বাচিত হয়েছিলেন। তিনি ১৯৪৭ অবধি দায়িত্ব পালন করেন। ভারত বিভাগের পর ১৯৫২ সালে এপ্রিলে তিনি মিয়ানমারে পাকিস্তানের রাষ্ট্রদূত নিযুক্ত হন। ১৯৫৩ সালের এপ্রিলে তাকে চীনের রাষ্ট্রদূত করা হয়। ২৬ এপ্রিল ১৯৫৮ সালে তাকে পূর্ব পাকিস্তানের গভর্নর নিযুক্ত হন এবং ৩ মে শপথ গ্রহণ করেন। ঢাকার উচ্চ আদালতের প্রধান বিচারপতি, বিচারপতি আমিন আহমদ গভর্নর হাউসে শপথ গ্রহণ করান, এবং প্রদেশের স্বরাষ্ট্র সচিব জনাব এ. কিউ. আনসারি নিয়োগপত্র পাঠ করেন। শপথ গ্রহণ অনুষ্ঠানের পর, পূর্ব পাকিস্তানের মুখ্যমন্ত্রী আতাউর রহমান খান গভর্নরের সঙ্গে তার মন্ত্রিসভার সদস্যদের পরিচয় করিয়ে দেন। ৭ অক্টোবর পাকিস্তানে সামরিক আইন জারির পর ১০ অক্টোবর ১৯৫৮ সালে আহমদকে তার পদ থেকে অপসারণ করা হয়।
জাকির হোসেন তার পরবর্তী রাজ্যপাল হিসাবে নিযুক্ত করা হয়। জানুয়ারী ১৯৫৯ সাল থেকে জানুয়ারী ১৯৬৪ সাল পর্যন্ত তিনি ইন্দোনেশিয়ায় পাকিস্তানের রাষ্ট্রদূতের দায়িত্ব পালন করেন। ১৯৬৪-১৯৬৫ সাল পর্যন্ত তিনি জাতিসংঘের সাধারণ পরিষদে পাকিস্তানের প্রতিনিধি দলের সদস্য ছিলেন।
সুলতানউদ্দিন ১৯৭৭ সালের ৮ই এপ্রিল তার শেষ নিঃশ্বাস ত্যাগ করেন। আহমদ ছিলেন মৃদুভাষী, অতিথিপরায়ণ এবং একজন বিদ্বান ব্যক্তিত্ব।
মোহাম্মদ ওমর এজাজ রহমান

মোহাম্মদ ওমর এজাজ রহমান (জন্ম: ১০ অক্টোবর ১৯৫৭) একজন বাংলাদেশী শিক্ষাবিদ, সাইকিয়াট্রিস্ট এবং এপিডেমিওলজিস্ট/ডেমোগ্রাফার। তিনি ইন্ডিপেন্ডেন্ট বিশ্ববিদ্যালয়, বাংলাদেশের সাবেক উপাচার্য। তিনি এপিডেমিওলজি এবং ডেমোগ্রাফির হার্ভার্ড টি.এইচ.-এর চ্যান স্কুল অফ পাবলিক হেলথ, হার্ভার্ড বিশ্ববিদ্যালয় অধ্যাপক ছিলেন। 
তিনি মাধ্যমিক ও উচ্চমাধ্যমিক স্কুল শেষ করেন সেন্ট যোসেফ উচ্চ মাধ্যমিক বিদ্যালয়  (১৯৬৬-১৯৭৩) এবং নটর ডেম কলেজ (১৯৭৪-১৯৭৫)। ১৯৭৫ সালে তিনি হার্ভার্ড কলেজে সম্পূর্ণ বৃত্তি পেয়েছিলেন এবং ১৯৭৯ এ.বি. বায়োকেমিক্যাল স্নাতক ডিগ্রি অর্জন করেন।১৯৮৩ সালে হার্ভার্ড বিশ্ববিদ্যালয় থেকে নর্থ-ওয়েস্টার্ন ইউনিভার্সিটি ফিনবার্গ স্কুল অফ মেডিসিন থেকে এম ডি ডিগ্রি অর্জন করেন। হার্ভার্ড বিশ্ববিদ্যালয়ে ফিরে যান এবং পরবর্তীকালে ১৯৮৭ সালে স্বাস্থ্য নীতি ও ব্যবস্থাপনায় এম.পি.এইচ ডিগ্রি অর্জন করেন এবং ডি.এস.সি. ১৯৯০ সালে এপিডেমিওলজিতে ডিগ্রি অর্জন করেন। রহমান হার্ভার্ড মেডিকেল স্কুলে সাইকিয়াট্রিতে প্রশিক্ষণ নেন এবং তিনি মার্কিন যুক্তরাষ্ট্রের বোর্ড সার্টিফাইড মনোরোগ বিশেষজ্ঞ ছিলেন। .
ডি.এস.সি শেষ করার পরে। ১৯৯০ সালে হার্ভার্ড বিশ্ববিদ্যালয় থেকে এপিডেমিওলজিতে ডিগ্রি অর্জন করেন। রহমান ক্যালিফোর্নিয়ার সান্তা মনিকার আরএএনডি কর্পোরেশনে বিহেভিওরাল সায়েন্টিস্ট হিসাবে পাঁচ বছর (১৯৯০-১৯৯৫) কাজ করেছেন। ১৯৯৬সালের জানুয়ারিতে তিনি হার্ভার্ড টি.এইচ চ্যান স্কুল অফ পাবলিক হেলথ এর গ্লোবাল হেলথ অ্যান্ড পপুলেশন বিভাগে এপিডেমিওলজি এবং ডেমোগ্রাফির সহকারী অধ্যাপক হিসাবে নিযুক্ত হন। পরবর্তীকালে তাকে জুলাই, ১৯৯৯ সালে এপিডেমিওলজি অ্যান্ড ডেমোগ্রাফির সহযোগী অধ্যাপক পদে পদোন্নতি দেওয়া হয় এবং ২০০৩ সালের জুলাই পর্যন্ত এই পদে থাকেন। 
২০০৩ সালের আগস্টে, রহমান বাংলাদেশে ফিরে আসেন, ইন্ডিপেন্ডেন্ট ইউনিভার্সিটি বাংলাদেশ (আইইউবি) -এর এপিডেমিওলজি অ্যান্ড ডেমোগ্রাফির অধ্যাপক হিসেবে যোগ দেন। ২০০৬ সালের এপ্রিল মাসে ইন্ডিপেন্ডেন্ট ইউনিভার্সিটি, বাংলাদেশ উপাচার্য হিসাবে নিযুক্ত হন এবং পরবর্তীতে ২০১০ সালের এপ্রিলে দ্বিতীয় মেয়াদে পুনরায় নিয়োগ পান।উপাচার্য হিসাবে তার দ্বিতীয় মেয়াদে দায়িত্ব পালনকালে রহমানকে নিয়োগ দেওয়া হয়েছিল জানুয়ারি মাসে বাংলাদেশের রাষ্ট্রপতি জিল্লুর রহমান কর্তৃক ইন্ডিপেন্ডেন্ট ইউনিভার্সিটি, বাংলাদেশ উপাচার্য হিসাবে । ২০১৬ সালের জানুয়ারিতে তিনি আরও চার বছরের মেয়াদে উপাচার্য হিসাবে পুনরায় নিয়োগ পান। ।
তািনা কয়েকটি বইয়ের লেখক, উন্নয়নশীল বিশ্বে স্বাস্থ্য ও জনসংখ্যা, আন্তর্জাতিক অভিবাসন এবং উচ্চ শিক্ষানীতি সম্পর্কিত একাধিক নিবন্ধ রয়েছে। তিনি মার্কিন যুক্তরাষ্ট্রের জাতীয় স্বাস্থ্য ইনস্টিটিউটস, মার্কিন যুক্তরাষ্ট্রের জাতীয় স্বাস্থ্য গবেষণা ইনস্টিটিউট, ডাব্লিওএইচও এবং বেশ কয়েকটি মার্কিন যুক্তরাষ্ট্রের সংস্থা থেকে অসংখ্য গবেষণার জন্য অনুদান পেয়েছেন। তিনি বিভিন্ন আন্তর্জাতিক সংস্থার পরামর্শক হিসাবেও কাজ করেছেন। তার বর্তমান গবেষণার আগ্রহগুলি হ'ল: দীর্ঘস্থায়ী রোগের জন্য নগর পল্লী ঝুঁকির কারণসমূহ, বিকাশকারী বিশ্বে মানসিক স্বাস্থ্য, প্রজনন স্বাস্থ্য, আন্তর্জাতিক পেশাদার অভিবাসন এবং উন্নয়নশীল দেশগুলিতে উচ্চশিক্ষা নীতি ও অনুশীলনের উপর বিশেষ মনোযোগ সহ স্বাস্থ্য নীতি।
শফিউল ইসলাম মহিউদ্দিন

শফিউল ইসলাম মহিউদ্দিন একজন বাংলাদেশী ব্যবসায়ী, ফেডারেশন অব বাংলাদেশ চেম্বারস অফ কমার্স অ্যান্ড ইন্ডাস্ট্রিজের (এফবিসিসিআই) সাবেক সভাপতি ও ঢাকা-১০ আসনের সংসদ সদস্য। তিনি বাংলাদেশ গার্মেন্টস ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশনের (বিজিএমইএ) সভাপতি ছিলেন।
শফিউল ঢাকা বিশ্ববিদ্যালয় থেকে হিসাব বিজ্ঞানে বি.কম (অনার্স) এবং এম.কম ডিগ্রি অর্জন করেন।
মহিউদ্দিন তিরিশ বছরেরও বেশি সময় ধরে দেশের আরএমজি খাতের সাথে যুক্ত ছিলেন। ১৯৯২ সালে ওনাস অ্যাপারেল লিঃ প্রতিষ্ঠা করে গার্মেন্টস শিল্পে প্রবেশ করেন। তারপর পুস্পো গ্রুপ নামে পোশাক শিল্প প্রতিষ্ঠান শুরু করেন। গার্মেন্টস এক্সেসরিজ, রিয়েল এস্টেট, শিপিং, ফিশিং, ট্রলার, ড্রেজিং, সোলার এনার্জি, অটো ইট, হস্তশিল্প ইত্যাদির মতো ব্যবসায়ও তিনি যুক্ত। তিনি বিজিএমইএ বিশ্ববিদ্যালয় ফ্যাশন অ্যান্ড টেকনোলজির (বিইউএফটি) ট্রাস্টি বোর্ডের পরিচালক, সোসাইটি ফর অ্যান্টি অ্যাডিকশন মুভমেন্টের (এসএএম) ভাইস প্রেসিডেন্ট, বাংলাদেশ পোশাক শিল্পের জন্য সেন্টার অব এক্সিলেন্স (সিইবিএআই) এবং রাগবি ফেডারেশন, মোহামেডান স্পোর্টিং ক্লাব লিমিটেড এবং বিজিএমইএ অ্যাপারেল ক্লাবের পরিচালক।
শফিউল ইসলাম মহিউদ্দিন ২১ মার্চ ২০২০ সালে ঢাকা-১০ আসনের উপনির্বাচনে আওয়ামী লীগের মনোনয়নে সংসদ সদস্য নির্বাচিত হন। তিনি ১১৭টি কেন্দ্রে মোট ভোট পেয়েছেন ১৫৯৫৫। তার নিকটতম প্রতিদ্বন্দ্বী বিএনপির শেখ রবিউল আলম ভোট পেয়েছেন ৮১৭। নির্বাচনে ভোট পড়েছে ৫.২৮ শতাংশ।
মহিউদ্দিন ব্যক্তিগত জীবনে লিজা খালিদ ইসলামের সাথে বিবাহ বন্ধনে আবদ্ধ হন। তাদের তিন মেয়ে পুষ্প ইসলাম মহিউদ্দিন সিমরান, টায়না ইসলাম মহিউদ্দিন ,ইসাবেলা ইসলাম মহিউদ্দিন এবং এক ছেলে রমিজ ইসলাম মহিউদ্দিন ।
সৈয়দ আবুল কালাম আজাদ

সৈয়দ আবুল কালাম আজাদ (জন্ম: ১ অক্টোবর ১৯৫১) তিনি অধ্যাপক এবং ঢাকা বিশ্ববিদ্যালয় এর প্রাক্তন কোষাধ্যক্ষ। তিনি জাতীয় বিশ্ববিদ্যালয়, বাংলাদেশের কোষাধ্যক্ষও ছিলেন।
আজাদ বাংলাদেশের লক্ষ্মীপুর জেলা ১৯৫১ সালে জন্মগ্রহণ করেন। তার পিতার নাম সৈয়দ আমিন উল্লাহ। তিনি ১৯৭৩ সালে ঢাকা বিশ্ববিদ্যালয় থেকে স্নাতকোত্তর শেষ করেছেন। তিনি মার্কেটিং বিভাগের প্রথম ব্যাচের শিক্ষার্থী ছিলেন।
তিনি ব্যবসা বিভাগ হতে মার্কিন যুক্তরাষ্ট্রের ওয়েস্টার্ন ইলিনয় বিশ্ববিদ্যালয় থেকে স্নাতকোত্তর শেষ করেছেন। অধ্যাপক এম.এ. কুদ্দুস এর তত্ত্বাবধানে ২০১৫ সালে আজাদ পিএইচডি করেছেন। তার পি এইচ ডির বিষয় "বাংলাদেশের উচ্চ-মূল্যবান কৃষি পণ্য: কৃষি-ব্যবসায়ের সুযোগ ও সীমাবদ্ধতার উপর একটি অভিজ্ঞতা "।
সৈয়দ আবুল কালাম আজাদ ঢাকা বিশ্ববিদ্যালয়-এর মার্কেটিং বিভাগের অধ্যাপক। তিনি ৪ ফেব্রুয়ারি ২০০৬ থেকে ২৩ জানুয়ারী ২০০৯ ঢাকা বিশ্ববিদ্যালয় কোষাধ্যক্ষ ছিলেন । এবং ২৪ শে মার্চ ২০০২ থেকে ৩ ফেব্রুয়ারি ২০০৬ পর্যন্ত জাতীয় বিশ্ববিদ্যালয় এর কোষাধ্যক্ষ ছিলেন । আজাদ মুক্তিযোদ্ধা জিয়াউর রহমান হল এর প্রথম প্রভোস্ট ছিলেন তিনি বিজনেস স্টাডিজ অনুষদের ডিন ছিলেন . । তিনি ১৯৮৯ থেকে ১৯৯২ পর্যন্ত মার্কেটিং বিভাগের প্রধান এর দায়িত্বও পালন করেছিলেন।
আজাদ বর্তমানে জগন্নাথ বিশ্ববিদ্যালয় এর একাডেমিক কাউন্সিল সদস্য এবং ইস্ট ওয়েস্ট বিশ্ববিদ্যালয় এবং প্রিসিডেন্সি বিশ্ববিদ্যালয়. বাংলাদেশের সাবেক একাডেমিক কাউন্সিল সদস্য। আজাদ জাতীয়তাবাদী ঐক্য পরিষদের সাবেক আহ্বায়ক ছিলেন ।
তিনি ১৩ জুন, ২০০১ সালে একটি বাংলাদেশী প্রতিনিধি দলের সাথে বিজনেস স্টাডিজ অনুষদের ডিন হিসাবে পাকিস্তানের করাচির গ্রিনিচ বিশ্ববিদ্যালয় পরিদর্শন করেছিলেন। 
২০০৭ সালে, রাজউক, ঢাকা উন্নয়ন কর্তৃপক্ষ, ঢাকা বিশ্ববিদ্যালয় কর্তৃপক্ষকে রাজউকের অনুমোদন ছাড়াই বিল্ডিং আইন, বিধি ও কোড লঙ্ঘনের জন্য অভিযুক্ত করে "বিল্ডিংয়ের অনুমোদনের আইনি বাধ্যবাধকতার জবাবে আজাদ বলেছিলেন, ।
আলী আকবর (শিক্ষাবিদ)

মো. আলী আকবর (জন্ম: ১০ মার্চ ১৯৫২) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের (বিএইউ) প্রাক্তন উপাচার্য।
আকবর যথাক্রমে ১৯৭৫ এবং ১৯৭৭ সালে বাংলাদেশ কৃষি বিশ্ববিদ্যালয় পশুপালন অনুষদ থেকে স্নাতক এবং স্নাতকোত্তর অর্জন করেছেন। এরপরে তিনি ১৯৭৭ সালে প্রাণী পুষ্টি বিভাগে প্রভাষক হিসাবে যোগদান করেন। তিনি আবারডিন বিশ্ববিদ্যালয় থেকে ডক্টরেট ডিগ্রি অর্জন করেন।
আকবরকে ১৯৯৩ সালে অধ্যাপক হিসেবে পদোন্নতি দেওয়া হয়।
বাংলাদেশ কৃষি বিশ্ববিদ্যালয়ে পূর্ববর্তী উপাচার্য মো. রফিকুল হকের পদত্যাগের পরে আকবরকে ২৫ মে ২০১৫ এ চার বছরের মেয়াদে এই পদে নিয়োগ দেওয়া হয়েছিল।